ΓΡΑΠΤΗ ΕΡΩΤΗΣΗ E-2261/00

υποβολή: Brice Hortefeux (PPE-DE) προς το Συμβούλιο

(7 Ιουλίου 2000)

Θέμα: Χώρος Σένγκεν: συνεργασία με τιςπηρεσίες ελέγχου στα σύνορα των κρατών μελών

Στις 19 Ιουνίου 2000, τα σώματα των 58 λαθρομεταναστών που απεβίωσαν συνεπεία του εφιαλτικού ταξιδιού τους προς τη Μεγάλη Βρετανία συντάραξε την Ευρωπαϊκή Ένωση. Η τραγωδία αυτή μαςπενθυμίζει ότι η κατάργηση των συστηματικών ελέγχων στα εσωτερικά σύνορα του χώρου Σένγκεν αποτελεί πρόκληση για τις διοικήσεις των τελωνείων των κρατών μελών της Ευρωπαϊκής Ένωσης. Οφείλουμε επίσης να διαπιστώσουμε ότι τα θύματα ανακαλύφθηκαν σε τελωνειακό έλεγχο στο Ντόβερ, εκτός του χώρου Σένγκεν, το δε όχημα που τα μετέφερε είχε διέλθει από δύο λιμένες του χώρου Σένγκεν, το Ρόττερνταμ και το Zeebrugge.

Το Ευρωπαϊκό Συμβούλιο που συνήλθε στο Τάμπερε στις 15 και 16 Οκτωβρίου 1999 απαιτούσε, στα συμπεράσματά του, στενότερη συνεργασία και αμοιβαία τεχνική βοήθεια μεταξύ τωνπηρεσιών ελέγχου στα σύνορα των κρατών μελών, ιδιαίτερα δε στα θαλάσσια σύνορα.

1. Ποιες πρωτοβουλίες πρότεινε το Συμβούλιο, εν συνεχεία των συμπερασμάτων του Ευρωπαϊκού Συμβουλίου του Τάμπερε, για τη βελτίωση της συνεργασίας μεταξύ τωνπηρεσιών ελέγχου στα σύνορα των κρατών μελών;

2. Λαμβάνονταςπόψη ότι, πριν από το δράμα που συνέβη στις 19 Ιουνίου 2000, το ενεχόμενο όχημα είχε διέλθει χωρίς έλεγχο δύο σύνορα σε λιμένες των κρατών μελών του χώρου Σένγκεν, προτίθεται μήπως το Συμβούλιο να προτείνει ιδιαίτερα μέτρα για την εφαρμογή τελωνειακών ελέγχων στους λιμένες που ανήκουν στο χώρο Σένγκεν;

3. Το Ευρωπαϊκό Συμβούλιο του Τάμπερε αποφάσισε να συστήσει μια μονάδα (Eurojust) επιφορτισμένη με την ενίσχυση της καταπολέμησης των σοβαρών μορφών οργανωμένου εγκλήματος: Θα είναι το εμπόριο λαθρομεταναστών δράση προτεραιότητας της Eurojust; Προβλέπονται μηχανισμοί συνεργασίας μεταξύ της Eurojust και τωνπηρεσιών ελέγχου στα σύνορα των κρατών μελών;

Απάντηση

(7 Νοεμβρίου 2000)

Οι παραμεθόριεςπηρεσίες των κρατών μελών συνεργάζονται μεταξύ τους καθημερινά.

Η συνεργασία αυτή λαμβάνει διάφορες μορφές:

- τηλεφωνικές, ή με άλλα μέσα, επαφές για συγκεκριμένες περιπτώσεις. Για τον σκοπό αυτό, τα κράτη μέλη διαθέτουν κατάλογο των σημείων επαφής.

- ανταλλαγήπαλλήλων μεταξύ των παραμεθορίωνπηρεσιών των κρατών μελών.

- σεμινάρια για συγκεκριμένα θέματα, όπως το σεμινάριο για τα θαλάσσια σύνορα το οποίο πραγματοποιήθηκε στη Λισσαβώνα τον Ιούνιο, κατά τη διάρκεια της πορτογαλικής προεδρίας κλπ.

Εξάλλου, θα πρέπει να σημειωθεί ότι, στα πλαίσια των κατάλληλων ομάδων εργασίας του Συμβουλίου και, ιδίως, στα πλαίσια του Cirefi (Κέντρου Πληροφόρησης, Μελετών και Ανταλλαγών στον τομέα της Διέλευσης των Συνόρων και της Μετανάστευσης), τα κράτη μέλη ανταλλάσσουν πληροφορίες για τη λαθρομετανάστευση, τις οδούς, τους μεταφορείς παρανόμων μεταναστών καθώς και άλλα θέματα που σχετίζονται με τα σύνορα και τη μετανάστευση.

Από άποψη πρωτοβουλιών των κρατών μελών, διεξάγονται μελέτες ή έχουν αναληφθεί πρωτοβουλίες στους εξής τομείς:

- ευθύνη όσον αφορά τους παράνομους ταξιδιώτες που επιβαίνουν σε πλοία. Το θέμα αυτό απετέλεσε αντικείμενο μελέτης, βάσει ερωτηματολογίου κατά τη διάρκεια της πορτογαλικής προεδρίας. Τα αποτελέσματα βρίσκονταιπό εξέταση.

- πρωτοβουλία της γαλλικής Δημοκρατίας ενόψει της έγκρισης οδηγίας για την ευθύνη των μεταφορέων. Η πρωτοβουλία αυτή προβλέπει ότι τα κράτη μέλη θα επιβάλλουν κυρώσεις στις μεταφορικές εταιρείες που μεταφέρουν στο έδαφος των κρατών μελών αλλοδαπούς οι οποίοι δεν έχουν τα απαραίτητα ταξιδιωτικά έγγραφα για την είσοδό τους στα κράτη αυτά. Η πρωτοβουλία αυτή λαμβάνει επίσηςπόψη της την προστασία που οφείλεται στους αιτούντες άσυλο.

- πρωτοβουλία της γαλλικής Δημοκρατίας όσον αφορά σχέδιο οδηγίας συνοδευόμενο από σχέδιο απόφασης πλαισίου για την καταστολή της βοηθείας στην παράνομη είσοδο και διαμονή. Τα σχέδια αυτά αποσκοπούν στην θέσπιση πλαισίου ποινικών κυρώσεων για τους μεταφορείς παρανόμων μεταναστών.

Το Συμβούλιο αναμένει επίσης, τηνποβολή προτάσεων της Επιτροπής στον τομέα αυτόν.

1. Όσον αφορά την ενίσχυση των τελωνειακών ελέγχων, το Συμβούλιοπενθυμίζει τη Σύμβαση της 26.7.1995, για τη χρησιμοποίηση της πληροφορικής στον τελωνειακό τομέα και τη Σύμβαση της 18.12.1997 περί αμοιβαίας συνδρομής και συνεργασίας μεταξύ των τελωνειακώνπηρεσιών. Οι Συμβάσεις αυτές(1) δεν έχουν ακόμη, εγκριθεί από όλα τα κράτη μέλη σύμφωνα με τους αντίστοιχους συνταγματικούς κανόνες τους.

2. Εξ άλλου, το Συμβούλιο επισύρει την προσοχή στις δυνατότητες ενίσχυσης του αστυνομικού ελέγχου με σχέδια που αφορούν τα επαναλαμβανόμενα δρομολόγια και προβλέπονται από το ψήφισμα της 27.5.1999 σχετικά με την καταπολέμηση της διεθνούς εγκληματικότητας η οποία αναπτύσσεται στις οδούς(2).

3. Τα συμπεράσματα του Ευρωπαϊκού Συμβουλίου του Τάμπερε προβλέπουν ότι η Εurojust θα έχει ως καθήκον να συμβάλλει στον ορθό συντονισμό μεταξύ των εθνικών αρχών δίωξης καθώς και να επιφέρει τη συνδρομή της σε έρευνες σχετικά μεποθέσεις οργανωμένου εγκλήματος. Αφενός η γερμανική αντιπροσωπία και, αφετέρου, οι αντιπροσωπίες της Πορτογαλίας, της Γαλλίας, της Σουηδίας και του Βελγίουπέβαλαν στο Συμβούλιο σχέδια απόφασης για τη σύσταση της Eurojust.

Τα δύο αυτά σχέδια αφορούν την καταπολέμηση της εμπορίας ανθρώπων, το πρώτο έμμεσα, αναθέτοντες στην Eurojust να επικουρεί ανακρίσεις σε ό,τι αφορά ιδιαιτέρως σοβαρές αξιόποινες πράξεις, των οποίων η δίωξη μπορεί να απαιτεί δικαστική συνδρομή(3), ενώ το δεύτερο ρητά ενσωματώνοντας στο πεδίο αρμοδιοτήτων της Εurojust την εμπορία ανθρώπων όπως ορίζεται στην απόφαση του Συμβουλίου της 3ης Δεκεμβρίου 1998 για την συμπλήρωση του αριθμού που περιέχεται στο παράρτημα της Σύμβασης Ευρωπόλ(4).

(1) ΕΕ C 316 της 27.11.1995, σελ. 33 και ΕΕ C 24 της 23.1.1998, σελ. 1.

(2) ΕΕ C 162 της 9.6.1999, σελ. 1.

(3) ΕΕ C 206 της 19.7.2000, σελ. 1-3.

(4) EE C 26 της 30.1.1999, σελ. 21.